เก๋งตัดหน้า รถบรรทุกชนเสาไฟฟ้าแรงสูง ระเบิดไฟลุกไหม้ทั้งคัน
รถเก๋งพุ่งตัดหน้ารถบรรทุกน้ำมัน  ชนสนั่นกลางสี่แยกเมืองพังงา ก่อนรถบรรทุกเสียหลักชนเสาไฟฟ้าแรงสูง จนเกิดระเบิด ไฟลุกไหม้รถบรรทุกทั้งคัน แถมส่งผลไฟดับเกือบทั้งเมือง ,เมื่อเวลา 07.00 น. วันที่ 24 พ.ค.58 ร.ต.ท. โสภณ เผ่าชู พงส.สภ.เมืองพังงา รับแจ้งเหตุรถบรรทุกน้ำมันชนรถเก๋ง ก่อนพุ่งชนเสาไฟฟ้าแรงสูงจนเกิดระเบิดไฟลุกไหม้ทั้งคัน จึงพร้อมด้วยหน่วยดับเพลิงเทศบาลเมืองพังงา เจ้าหน้าที่ ปภ.พังงา หน่วยกู้ภัยพังงาและเจ้าหน้าที่การไฟฟ้าส่วนภูมิภาคพังงา รุดตรวจสอบ,ที่เกิดเหตุบนถนนเทศบาลบำรุง บริเวณสี่แยกบ้านฝ่ายท่า ต.ถ้ำน้ำผุด อ.เมืองพังงา พบรถหกล้อบรรทุกน้ำมันเบนซิน หมายเลขทะเบียน 80-5114 สุราษฎร์ธานี ชนเสาไฟฟ้าแรงสูงจนเสาล้มทับ และทำให้ไฟฟ้าดับเกือบทั้งเมืองพังงา และอีกฝั่งของถนนติดคลองพังงา พบรถยนต์เก๋งเชฟโรเลต สีบรอนซ์เงิน ทะเบียน กข 8934 พังงา ตกอยู่ข้างถนน ส่วนผู้บาดเจ็บนำส่ง รพ.พังงา,จากการสอบสวนเบื้องต้นทราบว่า รถหกล้อบรรทุกน้ำมัน มีนายพีระพงษ์ นุ่มวงษ์โต อายุ 42 ปี เป็นคนขับ โดยใช้เส้นทางเลี่ยงเมืองพังงาไปตำบลนบปริง มาถึงจุดเกิดเหตุได้มีรถยนต์เก๋ง มี นางวิวัธนี อุยลุย อายุ 39 ปี เจ้าของทัวร์ช้างในตำบลนบปริง ขับลงมาจากสะพานบ้านฝ่ายท่าและได้ตัดหน้ารถบรรทุกน้ำมันอย่างกระชั้นชิด ทำให้ชนเข้ากับส่วนหัวของรถเก๋งและเสียหลักไปชนกับเสาไฟฟ้าแรงสูง จนเกิดระเบิดไฟลุกไหม้จนหมดทั้งคัน ส่วนนายพีระพงษ์ได้หนีออกจากตัวรถได้อย่างหวุดหวิด โดยถูกไฟไหม้บริเวณหน้าอก ลำคอและใบหน้า แพทย์โรงพยาบาลพังงา กำลังให้ความช่วยเหลือ อาการสาหัส ส่วนคนขับรถตรวจสอบกล้อง CCTV เพื่อดำเนินการต่อไป
รถเก๋งพุ่งตัดหน้ารถบรรทุกน้ำมัน  ชนสนั่นกลางสี่แยกเมืองพังงา ก่อนรถบรรทุกเสียหลักชนเสาไฟฟ้าแรงสูง จนเกิดระเบิด ไฟลุกไหม้รถบรรทุกทั้งคัน แถมส่งผลไฟดับเกือบทั้งเมือง 
รถเก๋ง,รถบรรทุก,รถชนกลางสี่แยก,ไฟดับเมืองพังงา,ชนเสาไฟฟ้าแรงสูง,ข่าว,ข่าวสังคม,ข่าวภูมิภาค,ไทยรัฐออนไลน์,อุบัติเหตุ